Веса Паспалеева
Чука зимата на прага

chitanka.info

Чука зимата на прага,

Любка кукличките стяга

със палтенца и терлички

и със топли ръкавички.

Дългоносото паляче

цял ден весело подскача:

— Идвай, Дядо Мразко, скоро,

трупай пухкав сняг на двора!

Ние вече сме готови,

имаме шейнички нови!

Ще те чакаме на прага —

толкоз, толкоз ни е драго!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.